Ο χειμώνας στην τέχνη και τη λαϊκή κουλτούρα

μικρογραφία|220x220εσ|Χειμωνιάτικο τοπίο (1650), Γιαν Στέιν
μικρογραφία|220x220εσ|Χειμωνιάτικη σκηνή (1650), Ντάβιντ Τένιερς του νεότερου
μικρογραφία|307x307εσ|Κινηματογραφική αφίσα της ταινίας Μια καρδιά τον χειμώνα (1992)
μικρογραφία|314x314εσ|Κινηματογραφική αφίσα της ταινίας Στην καρδιά του χειμώνα (2010)
Ο χειμώνας είναι συχνό θέμα στην τέχνη και τη λαϊκή κουλτούρα με το χιόνι να επικρατεί στις σχετικές εικόνες.

 Ζωγραφική 

 Χειμωνιάτικη σκηνή με παγοδρόμους δίπλα σε κάστρο (1608), ελαιογραφία του Ολλανδού Χέντρικ Άφερκαμπ στο οποίο δεσπόζει ένα ροζ κάστρο στο βάθος.
 Χειμωνιάτικο τοπίο (1650) ελαιογραφία, ένα από τα πρώιμα έργα του Ολλανδού Γιαν Στέιν.
 Χειμωνιάτικη σκηνή (1650), ελαιογραφία σε μουσαμά του Φλαμανδού Ντάβιντ Τένιερς του νεότερου στην οποία κάποιος σκοτώνει ένα γουρούνι.
 Χειμωνιάτικο τοπίο με παγίδα πουλιών (1665), ελαιογραφία σε ξύλο του Φλαμανδού Πίτερ Μπρίγκελ του πρεσβύτερου.
 Χειμώνας (1755), ελαιογραφία σε μουσαμά του Γάλλου ζωγράφου του ροκοκό Ζαν Ονορέ Φραγκονάρ.
 Χειμώνας στη Ζιρά (1875), ελαιογραφία με χειμερινό γαλλικό τοπίο του Γκιστάβ Κουρμπέ.
 Χειμωνιάτικο τοπίο (με σπίτι) (1875-1895), ελαιογραφία του Ούγγρου Λάζλο Μεντνιάνσκι.

 Παροιμίες 

 Από Μάρτη καλοκαίρι κι από Αύγουστο χειμώνα: Για περιπτώσεις που η καλοκαιρία ξεκινά από τον Μάρτιο και η κακοκαιρία από τον Αύγουστο, γεγονός που υπογορεύει τη λήψη ανάλογων προληπτικών μέτρων.

 Λογοτεχνία 

 Ο χειμώνας της πίκρας μας / Ο χειμώνας της διχόνοιας (Αγγλικά: The Winter of Our Discontent, 1961), το τελευταίο μυθιστόρημα του Αμερικανού Τζον Στάινμπεκ που εκτυλίσσεται στο Σαγκ Χάρμπορ της Νέας Υόρκης και δανείζεται την εισαγωγή του Ριχάρδου του Γ΄ (1593) του Ουίλλιαμ Σαίξπηρ.
 Το χειμωνιάτικο ταξίδι (Γερμανικά: Winterreise, 1823), ποιητική συλλογή του Γερμανού Βίλχελμ Μίλερ που χρησιμοποιήθηκε στον ομότιτλο τίτλο λίντερ του Αυστριακού μουσουργού Φραντς Σούμπερτ.
 Χειμώνας τεχνασμάτων (Αγγλικά: Winter of Artifice, 1939), συλλογή από τρεις μικρές νουβέλες της Γαλλίδας Αναΐς Νιν.
 Σαν χειμωνιάτικη λιακάδα (1999), μυθιστόρημα της Αλκυόνης Παπαδάκη.
 Έρχεται χειμώνας (Αγγλικά: Winter is Coming, 2015), πολιτικό βιβλίο του Ρώσου σκακιστή και ακτιβιστή Γκάρι Κασπάροφ με θέμα την αντίσταση κατά του Βλαντίμιρ Πούτιν, το καθεστώς του οποίου παραλληλίζεται με τον χειμώνα.

 Θέατρο 

 Το χειμωνιάτικο παραμύθι (Αγγλικά: Winter 's Tale, 1623), πεντάπρακτο έργο του Ουίλλιαμ Σαίξπηρ με κεντρικό ήρωα τον ζηλότυπο βασιλιά Λεόντιο.
 Χειμώνας (Νορβηγικά: Vinter, 2000), του Νορβηγού Γιον Φόσε, ο οποίος βραβεύτηκε με Νόμπελ Λογοτεχνίας το 2023.

 Κινηματογράφος 

 Σαν έρθει ο χειμώνας (Αγγλικά: If Winter Comes, 1947), αμερικανικό δράμα του Βίκτορ Σάβιλ με τους Γουόλτερ Πίτζεον, Ντέμπορα Κερ και Άντζελα Λάνσμπερι στο οποίο ένας Άγγλος συγγραφέας φιλοξενεί μια έγκυο.
 Το λιοντάρι του χειμώνα (Αγγλικά: The Lion in Winter, 1968), αμερικανική περιπέτεια εποχής του Άντονι Χάρβεϊ με τους Πίτερ Ο'Τουλ, Κάθριν Χέπμπορν και Άντονι Χόπκινς με κεντρικό ήρωα τον Ερρίκο Β΄ της Αγγλίας, χωρίς όμως ιστορική ακρίβεια.
 Ναυαγοσώστης το χειμώνα (Σέρβικα: Cuvar plaze u zimskom periodu, 1976), κωμικό δράμα του Γκόραν Πασκάλιεβιτς με τους Ιρφάν Μενσούρ και Γκορντάνα Κοσάνοβιτς με θέμα τα όνειρα ενός νεαρού ερωτευμένου για επιτυχία στη ζωή.
 Οι άνθρωποι του χειμώνα (Αγγλικά: Winter People, 1989), αμερικανικό δράμα του Τεντ Κότσεφ με τους Κερτ Ράσελ, Κέλι Μαγκίλις και Λόιντ Μπρίτζες, μια ερωτική ιστορία σε ένα φτωχικό χωριό της Βόρειας Καρολίνας το 1934.
 Ιστορίες του χειμώνα (Γαλλικά: Conte d'hiver, 1992), γιαλλικό αισθηματικό δράμα του Ερίκ Ρομέρ με τους Σαρλότ Βερί και Μισέλ Βολετί, με μια γυναίκα που διχάζεται ανάμεσα σε δύο άντρες.
 Μια καρδιά τον χειμώνα (Γαλλικά: Un cœur en hiver, 1992), γαλλικό αισθηματικό δράμα του Κλοντ Σοτέ με τους Εμανουέλ Μπεάρ και Ντανιέλ Οτέιγ με κεντρικούς χαρακτήρες δύο τεχνίτες βιολιών και μια βιολονίστρια.
 Ο επισκέπτης του χειμώνα (Αγγλικά: The Winter Guest, 1997), βρετανικό δράμα του Άλαν Ρίκμαν με τις Φίλιντα Λο και Έμμα Τόμσον, με θέμα τη συμφιλίωση μιας καταθλιπτικής χήρας με τη μητέρα της.
 Το πέρασμα του χειμώνα (Αγγλικά: Winter Passing, 2005), αμερικανικό οικογενειακό δράμα του Άνταμ Ραπ με τους Εντ Χάρις, Ζόι Ντεσανέλ και Γουίλ Φάρελ με θέμα την αληθινή γνωριμία ενός πατέρα με την κόρη του.
 Στην καρδιά του χειμώνα (Αγγλικά: Winter's Bone, 2010), αμερικανική ταινία μυστηρίου της Ντέμπρα Γκράνικ με τους Τζένιφερ Λόρενς και Τζον Χοκς, με κεντρική ηρωίδα μια 17χρονη που στηρίζει μόνη της την οικογένειά της.
 Captain America 2: Ο στρατιώτης του χειμώνα (Αγγλικά: Captain America: The Winter Soldier, 2014), αμερικανική υπερηρωική ταινία των αδελφών Ρούσο που βασίζεται στον χαρακτήρα των Marvel Comics, Captain America που πολεμά τον ψυχρό δολοφόνο "στρατιώτη του χειμώνα".
 Ο κυνηγός: Η μάχη του χειμώνα (Αγγλικά: The Huntsman: Winter's War, 2016), αμερικανική ταινία φαντασίας του Σέντρικ Νίκολας-Τρόγιαν με τους Κρις Χέμσγουορθ, Τζέσικα Τσάστεϊν και Σαρλίζ Θερόν που αφηγείται τα γεγονότα πριν από την ταινία Η Χιονάτη και ο κυνηγός (2012).
 Πριν τον χειμώνα (Γαλλικά: Avant l'hiver, 1992), γαλλικό δράμα του Φιλίπ Κλοντέλ με τους Ντανιέλ Οτέιγ και Κριστίν Σκοτ Τόμας με θέμα τη διατάραξη των σχέσεων ενός παντρεμένου ζευγαριού.
 Τα παιδιά του χειμώνα (Αγγλικά: The Holdovers, 2023), αμερικανική χριστουγεννιάτικη κωμωδία του Αλεξάντερ Πέιν με τον Πολ Τζιαμάτι ως καθηγητή που μένει σε ένα σχολείο της Νέας Αγγλίας για να επιτηρεί τιμωρωμένους μαθητές στη διάρκεια των διακοπών.

 Τηλεόραση 

 Γκρίζος χειμώνας (Αγγλικά: The Winter of Our Discontent,1983), αμερικανική δραματική τηλεταινία του Γουόρις Χουσεΐν με τους Ντόναλντ Σάδερλαντ και Τέρι Γκαρ με βάση το μυθιστόρημα του Αμερικανού Τζον Στάινμπεκ Ο χειμώνας της πίκρας μας / Ο χειμώνας της διχόνοιας (1961).
 Χειμερινή έξοδος (1993), αστυνομικό σίριαλ της ΕΤ1 σε σκηνοθεσία Μάκη Μωραΐτη με τους Κώστα Σιμενό, Χριστίνα Θεοδωροπούλου, Δήμητρα Παπαδήμα και Γιάννη Μποσταντζόγλου.
 Σαν χειμωνιάτικη λιακάδα (2000), σίριαλ του Star σε σκηνοθεσία του Γιάννη Διαμαντόπουλου με βάση το ομότιτλο μυθιστόρημα (1999) της Αλκυόνης Παπαδάκη με τους Βάνα Μπάρμπα, Απόστολο Γκλέτσο, Ντίνα Κώνστα και Σταύρο Παράβα.

 Παραπομπές 

Κατηγορία:Έργα τέχνης